199 



szükségeinek. A fajok száma családok szerint következőképen osz- 

 lik meg: Polyzoniidae 1, Polydesmidae 10, Chordeumidae 10, 

 Julidae 36, Glomeridae 12, Polyxenidae 1. Dietl Ernő. 



A lepke mint táplálék. Nem érdektelen, hogy a pille nem a 

 legjobb élvezeti czikke az emlősöknek. Lehet, hogy mint surrogatum 

 jó, de tisztán bevéve — mint az embernek a Frankkávé elrontja 

 a gyomrát. Egyik ismerősöm kertjében az idén többször Gonvolvuli 

 vadászatra mentem. Rendesen már ott találtam a házi gazda macs- 

 káját, mely a sűrűn röpködő pillék után kapkodott, néha oldalba 

 is vágott egy egy pillét, de ez minden baj nélkül tovább állott, 

 faképnél hagyván az utánna pislogó macskát — s biztos vagyok 

 benne, hogy megbotránkozásának adott kifejezést a fölött, hogy 

 már nem csak minden két lábú azt hiszi, hogy entomologus, 

 hanem már a négy lábúak is — hódolva a tudománynak — sza- 

 bad idejüket boncztani tanulmányokra használják fel. Egy este 

 végre a macska egy hatalmas 9 pillét fogolt és azonnal annak 

 elfogyasztásához fogott és ezt valóságos gourmanderiával végezte 

 is. Más napra azonban alaposan beteg lelt. Enni nem evett sem- 

 mit, a neki nyújtott tejet, melyet máskor eléggé elzárni nem lehe 

 tett, érintetlenül hagyta. Gazdája nagyon szeretvén az állatott, 

 „laxative" kezdte kezelni, beadott neki kénvirágot és antimoniu- 

 mot. Ez a bajon valamicskét könnyített, de a macska mind az 

 által csak igen lassan .javalt. Négy nap alatt nagyon lesoványodott 

 és három heti folytonos tejben-vajban fürésztés után is azt 

 lehet az azelőtt jó húsban levő állatra mondani, hogy a lélek 

 hálni jar belé. Bordán István. 



Saturnia spini hernyójából 1894. nyarán szedtem 70 — 80 

 darabot, és kaptam 66 rendesen fejlődött bábot ; ezekből kikeltek: 

 1895-ben 2 jó lepke, 1896-ban 2 lepke, s 1897-ben 12 darab, 

 nagyobbára. hím és 9 roszul fejlett lepke, melynek mellső 

 lába nem volt kifejlődve, vagy hajlíthatlan merev volt, úgy, hogy 

 a lepke nem tudván sehol megkapaszkodni, verte szárnyát, míg 

 egészen elromlott. A többi báb még megvan; kikel-e még s 

 minő állapotban, az a jövő titka. Hudák E. Ágost. 



Bíró Lajosról. Szilágy-vármegye lapjában a „ Szilágy "'-ban 

 (38., 39., 41. sz.) Pungur Gyula igen érdekes dolgokat közöl 

 Biró Lajos diákéletéből, a kivel 1875-ben mint 2 éves hittan- 

 hallgatóval előbb írásban, 1878-ban pedig személyesen is megis- 

 merkedett. E czikksorozatból megtudjuk, hogy Bírónknak apja, 

 szintén Lajos és zilahi asztalos-mester, kétszer nősült és e két- 

 szeri házasságból 17 gyermeke lett. Lajos az első házasságból való 

 és édes anyját Kapusi Ágnesnek hívták. Pungur soraiból meg- 

 tudjuk, hogy mennyi küzdelembe került, míg Lajos elvégezte a 

 középiskolát és mint fenyegette a nyomor, hogy őt is a „festék 

 törőkő"-höz kösse. Lapunk szűk tere nem engedi, hogy e czikk- 

 sorozatból sokat átvehessünk, de van két dolog, a melyet okvetet- 

 lenül föl kell említenünk. Az egyik elpusztíthatatlan kedélyét, a 

 másik a szerető fiú jó szívét jellemzi. Theologus korában egy pesti 

 profeszora, ki nem igen szerethette Birót, csípős gúnynyal kérdezte 



